
RAZPIS 
OBNOVITVENA REHABILITACIJA /POČITNICE ZA ODRASLE – VRTIČE, JESEN 2026

1. NAMEN IN CILJI
Obnovitvena rehabilitacija je namenjena osebam s cerebralno paralizo, ki so starejše od osemnajst let in jim po Pravilih obveznega zdravstvenega zavarovanja Zavod za zdravstveno zavarovanje Slovenije sofinancira obnovitveno rehabilitacijo (udeleženci z napotitvijo).
Cilj obnovitvene rehabilitacije je usposabljanje za čim bolj neodvisno življenje. 

2. TERMIN, ČAS IN KRAJ

	Označiti
	termin
	datum
	Kraj

	 
	1. termin
	31.10 - 07.11.2026
	Center Sonček Vrtiče




3. PROGRAM

V Centru Sonček Vrtiče program zajema:
· oceno fizične in funkcionalne sposobnosti,
1. predlog aktivnosti za izboljšanje sposobnosti,
1. fizioterapevtsko in delovno terapevtsko obravnavo,
1. pisne napotke in nasvete strokovnega kadra za nadaljnjo izvajanje aktivnosti čez leto,
1. športne in rekreativne aktivnosti (jahanje, plavanje, čolnarjenje, lokostrelstvo, plezanje, boccia-prilagojeno balinanje, športne igre,…),
1. razne delavnice,
1. trening življenjskih in socialnih veščin,
1. pogovore in izobraževanja na temo pravic, neodvisnosti, spolnosti, normalizacije,…
1. organizirano druženje in zabava


Zveza Sonček so.p.si pridržuje pravico do sprememb vsebine programa ali spremembe lokacije.


4. NAČIN IZVEDBE

V Vrtičah pri Mariboru: 
· namestitev v tri ali več posteljnih sobah
· spremstvo in nego zagotovi organizator 


5. KRITERIJI ZA UVRSTITEV V PROGRAM OBNOVITVENE REHABILITACIJE IN ŠTEVILO PROSTIH MEST

Skupno število prostih mest udeležencev na napotnico je omejeno z letno kvoto, ki jo določi Zavod za zdravstveno zavarovanje Slovenije. Posameznega termina obnovitvene rehabilitacije v Centru Sonček Vrtiče se lahko udeleži 12 odraslih oseb z invalidnostjo od tega 8 uporabnikov invalidskih vozičkov. 

V primeru večjega števila prijav na določene termine si Zveza Sonček so.p. pridržuje pravico do razporeditve udeležencev v posamezne termine glede na naslednje kriterije:

· starost udeležencev najmanj 18 let,
· potrjena in veljavna napotitev od triažnega zdravnika izbranih zdravstvenih domov,
· udeležba v prejšnjih letih (prednost imajo tisti, ki se bodo obnovitvene rehabilitacije udeležili prvič ali se je niso udeležili v zadnjih letih),
· število uporabnikov invalidskih vozičkov v posameznem terminu,
· število uporabnikov, ki potrebujejo več pomoči pri osebni negi ter aktivnostih v posameznem terminu,
· enakomerna razporeditev ženskih in moških uporabnikov v posameznem terminu,  
· poravnan celoten znesek plačila obnovitvene rehabilitacije,
· poravnane obveznosti do Zveze Sonček so.p.
.
6. CENA IN PLAČILO


1. Udeleženci z veljavno napotnico, ki se udeležijo obnovitvene rehabilitacije za en teden, prispevajo k stroškom programa 287,00 €
2. Prispevek za drugo udeležbo je 15% višji. 
3. Udeleženci v primeru potrebe po prevozu krijejo tudi stroške prevoza po veljavnem ceniku Zveze Sonček so.p.
4. Obnovitvene rehabilitacije se lahko udeležijo tisti, ki v letu 2026 še niso izkoristili več kot 10 dni obnovitvene rehabilitacije pri katerem koli izvajalcu OR (zveza, društva, drugi)
5. V primeru, da se udeležite obnovitvene rehabilitacije brez napotitve triažnega zdravnika kot udeleženec programa počitnic, je cena programa 350,00 €.


Po končanem razpisu vas bomo z dopisom v najkrajšem možnem času obvestili o uvrstitvi v skupino ter vas informirali o vseh pomembnih zadevah.  

Udeležbo boste potrdili s plačilom celotnega zneska obnovitvene rehabilitacije – navodila glede tega boste dobili v dopisu. Odjave sprejemamo najmanj teden dni pred odhodom, po tem roku je vračilo denarja možno le v primeru bolezni ob predloženi zdravniški dokumentaciji. 

Pridržujemo si pravico do odpovedi terminov ali udeležbe v primeru nezadostnega števila prijavljenih, nezagotavljanja kadra za izvedbo ali razmer, ki bi onemogočile izvedbo. 

Obvestila o izbiri kandidatov bomo pošiljali po odločitvi izbora izvajalca obnovitvene rehabilitacije s strani MZ.

7. PRIJAVE

Prijavnice so na voljo na spletni strani Zveze Sonček www.soncek.org  in v Centrih Sonček v Ljubljani, Mariboru, Celju, Kranju, Slovenj Gradcu, Ptuju, Murski Soboti, Krškem, Novem mestu, Kopru, Vrtičah in Elerjih ter na regijskih društvih za cerebralno paralizo.  
Pošljete jih lahko na naslov: Zveza Sonček so.p., Rožanska ul. 2, 1000 Ljubljana.

Prijave zbiramo do 2.10.2026 oziroma do zapolnitve prostih mest. 

Za dodatne informacije glede obnovitvene rehabilitacije kontaktirajte Majo Bobnar:  031 778 137, obnovitvena@soncek.org, Vasja Košti: 040 523 510, pocitniceodrasli@soncek.org. 

                    Maja Bobnar						Matjaž Jeseničnik
vodja programa obnovitvene rehabilitacije			direktor Zveze Sonček so.p.

